runetrust/blame-folketinget-dk huggingface dataset:
Rikke Hvilshøj (V), 2004-10-07:
Vi må også fastholde, at det jo sådan set ikke er Venstre, der har lavet nogle beregninger, det er Socialdemokratiet, der har nogle beregninger på deres hjemmeside, over, hvad familierne får ud af Socialdemokratiets 1.000-kroners-forslag – et forslag, som stadig væk har den tunge ende nedad og gør en forskel i forhold til, om det er SFO-familierne eller børnehavefamilierne.
René Christensen (DF), 2016-09-06:
SKAT's udfordring er massiv, og der er ingen tvivl om, at man skal have optimismen og gejsten tilbage i SKAT, men vi skal så sandelig også have et regelsæt og nogle medarbejdere, der arbejder for, at vi selvfølgelig kan have det velfærdssamfund, som er skattefinansieret.
Lene Espersen (KF), 2003-01-16:
Jeg synes, det er godt, og det er jo også en bekræftelse af, at der er mange goder ved at være medlem af EU og her forsøge at lave fælles regler, så der ikke er for megen unfair konkurrence, men selvfølgelig også sådan, at vi sikrer - og det er jo meget, meget væsentligt i denne sag - at dyrene har en ordentlig velfærd.
Eva Kjer Hansen (V), 2009-10-07:
Jeg har fuld tillid til, at de, der har lavet vidensyntesen for mig, har foretaget en rigtig vurdering i forhold til, hvad det er, man på nuværende tidspunkt kan oplyse om, men der sker selvfølgelig også hele tiden det, at der kommer nye forskningsresultater og nye undersøgelser.
Peter Skaarup (DF), 2021-05-03:
Man taler om, at man skal nå frem til en model, hvor det udelukkende er sådan, at særforanstaltninger anvendes i sager om farlig kriminalitet, der almindeligvis fører til en fængselsstraf, og hvor særforanstaltningerne desuden ikke har en varighed, der er væsentlig længere end varigheden af en fængselsstraf.
Marianne Jelved (RV), 2008-02-26:
Jeg vil bare minde om, at den 8. november - eller lige deromkring, datoen er måske ikke helt sikker - havde Kristeligt Dagblad en stor artikel om de her forhold, hvor man bl.a. spurgte Peter Mortimore og Howard Gardner, som er to internationalt meget anerkendte uddannelsesfolk, og den ansvarlige for PISA i Tyskland om det danske skolesystem, og det fik en meget, meget flot ros at disse tre kompetente mennesker.
Karina Lorentzen Dehnhardt (SF), 2026-01-27:
Man kan selvfølgelig glæde sig over, at man bor et smørhul, som tillader en udstrakt grad af meningsfrihed og forsamlingsfrihed, og at man kan gøre det uden at bekymre sig, for det er virkelig ikke tilfældet i alle lande i verden.
Lars Løkke Rasmussen (V), 2016-12-13:
Det betyder, at jeg på torsdag kan mødes med kommissionsformanden og formanden for Rådet og der besegle en enighed om den proces, der nu sættes i gang, og som forhåbentlig kan føre til, at vi den 1. maj, når vi falder ud af Europolsamarbejdet, i stedet har en operationel samarbejdsaftale, som her og nu er tilfredsstillende for dansk politi.
Jørgen Arbo-Bæhr (EL), 2005-12-15:
Det er kun for at få klarhed over, hvordan Socialdemokraternes holdning er til de mennesker, som i dag er på kontanthjælp, sådan i al almindelighed de mennesker, som gør alt, hvad jeg også hørte den socialdemokratiske ordfører sige at man bør gøre, nemlig at deltage i aktivering, at tage imod det arbejde, man bliver tilbudt, hvis man bliver tilbudt et, at deltage i uddannelse.
Jakob Axel Nielsen (KF), 2009-02-04:
: Det, I har været inde at fortælle os nu her meget, meget sent, lyder jo lovende, det lyder meget besnærende, det lyder rigtigt, men vi er nødt til at have fast grund under fødderne, vi er nødt til at have dokumentation for tingene; I får en ekstra chance til at gøre det.
Hans Kristian Skibby (DF), 2011-05-25:
KL og de 98 kommuner bliver forpligtet til en masse ting, men man kan omvendt se, at regeringen, finansministeren, indenrigsministeren osv., også forpligtiger sig til nogle ting, bl.a. til at tilvejebringe ekstra penge til forsøgsordninger, puljeordninger osv.
Mads Fuglede (V), 2021-10-12:
Der er omkring 900 nu, og tallet bliver måske højere, sandsynligvis lidt højere, men det tal kunne have været noget mindre, hvis man tidligere havde lavet en finkæmning af den gruppe, som skulle komme hertil, men det har man ikke gjort, og nu står vi med den her gruppe, som er større, end vi havde ønsket det.
Line Barfod (EL), 2004-03-09:
Fru Jette Jespersen gennemgik også hver eneste pind og sagde, at her støttede man, men man havde spørgsmål til, hvad der lå i begrebet fødselsforløbet, hele fødselsforløbet, og man havde et spørgsmål omkring økonomien, og om det praktisk kunne lade sig gøre.
Karin Nødgaard (DF), 2007-03-27:
Man kan nære en frygt for, at kommunerne ikke vil gøre brug af de muligheder, som skitseres, så længe det er frivilligt, og med hensyn til mødrenes ret til at sige fra, må vi erkende, at der er tilfælde, hvor det ikke ved samtaler og dialog med den vordende moder er nok til at fastholde hende i behandling.
Per Clausen (EL), 2014-11-11:
Det skulle også sikres, at vi i det mindste havde en forståelse med regeringen om, at hvis det var sådan, at man – på trods af at man overholdt det, man havde aftalt – alligevel kunne konstatere, at det, der endte med at blive vedtaget, havde en negativ effekt og skabte et større CO2-udslip, end der ellers ville være kommet, så skulle der efterfølgende kompenseres for det.
Karsten Hønge (SF), 2019-02-07:
Jamen prøv nu lige at droppe den der håbløse motivforskning, vil jeg sige til hr. Joachim B. Olsen, og – hvis det kunne lade sig gøre – et kort øjeblik at fastholde fokus på det, det her forslag går ud på, nemlig at sætte nogle kriterier op for, hvem der skal have fradragsret her i landet.
Christina Egelund (LA), 2016-12-06:
I forhold til hvor svært det er at løfte bevisbyrden, kan man i forslagets bemærkninger læse, at forslagsstillerne gør det klart, og jeg citerer, at man kan straffes, også selv om den konkrete skatteunddragelse ikke opdages, ikke kan bevises, ikke gennemføres eller forsøges gennemført eller sammenhængen mellem rådgivning og en konkret skatteunddragelse er uklar eller svær at bevise, citat slut.
Ole Birk Olesen (LA), 2018-05-16:
I marts 2018 har Statens Serum Institut, Sundhedsstyrelsen, Styrelsen for Patientsikkerhed, Energistyrelsen, Miljøstyrelsen og Trafik-, Boligog Byggestyrelsen drøftet den danske legionellaindsats, og det er besluttet at igangsætte et tværministerielt arbejde, der bl.a. skal undersøge og kortlægge årsager til det stigende antal legionellasmittede i Danmark.
Eva Kjer Hansen (V), 2007-05-16:
Så er der et ønske om en kulegravning af de økonomiske konsekvenser af anbringelsesreformen og kommunalreformen, og jeg tror nok, at det ønske fremsættes, fordi man ikke har været med til at tage ansvar for kommunalreformen og derfor heller ikke som sådan indgår i de drøftelser om økonomien.
Aleqa Hammond (UFG), 2018-01-19:
Jeg tror, det er vigtigt med den kompetence, vi har fået bygget op, og jeg tror også, at det venskab, vi har bygget op med Danmark, både i forhold til diplomatiet, men også på det menneskelige plan, er af meget, meget stor betydning, og at vi kan bringe det med os, også efter at Grønland er blevet politisk uafhængigt og økonomisk uafhængigt.
Kamal Qureshi (SF), 2007-05-11:
Når det er sagt, er det her konkrete forslag om at gøre håndkøbsmedicinpakkerne mindre og derved forhindre den spontane mulighed for at kunne tage større mængder smertestillende medicin med det formål at slå sig selv ihjel en udmærket idé, og det er da heller ikke noget, vi er afvisende over for.
Charlotte Dyremose (KF), 2008-04-25:
Jeg håber, at fru Pernille Vigsø Bagge anerkender, at vi har religionsfrihed her i landet, og det, vi måske kan diskutere, er, hvorvidt vi skal have religionslighed. Når det så er sagt, og jeg håber, vi er enige om det, så talte ordføreren om det her med, at man jo ikke kunne rense et samfund fuldstændig for religion, og at man derfor skulle skabe pragmatiske løsninger.
Elsebeth Gerner Nielsen (RV), 2001-04-18:
Men tilbage til svaret: Ja, det, jeg vil være sikker på med det forslag, vi ender med at lægge frem, er, at der overhovedet er en valgmulighed, altså at det produkt er til stede, at der findes tv-stationer, hvor man rent faktisk ikke får sin film afbrudt af reklamer, og det kan også være andre typer reguleringer, der er behov for. Det mener jeg så man kunne sikre ved f.eks. at sige, at de stationer, som vi har defineret som public service-stationer, og som bidrager til den samlede public service-virksomhed, de har altså også det særlige tilbud til seerne, at her tjener man sine penge på en særlig måde, det vil f.eks. sige, at man ikke afbryder filmene med reklamer.
Lene Espersen (KF), 2003-01-30:
Jeg har lagt mig i selen for at være så godt forberedt til debatten her i dag, at jeg kunne give nogle klare svar på, hvad regeringen vil, og hvad der ligger inden for rammerne, og også for at kunne give et klart svar på, hvad der overhovedet kan lade sig gøre i EU-regi.
Per Clausen (EL), 2008-12-05:
Men jeg vil spørge hr. Jørn Dohrmann om en ting: Er hr. Jørn Dohrmann indstillet på – for vi kan ændre lidt på nogle ord i forhold til det, der står i beslutningsforslaget - at vi f.eks. i Fødevareudvalget skriver en beretning, hvor vi på en given dato, og den dag må vi så snakke om, men det skal være i løbet af 2009, siger til regeringen, at inden den dato skal den være kommet med en handleplan?
Line Barfod (EL), 2004-01-29:
Det undrer mig, at Dansk Folkeparti så har ændret holdning og nu ikke mener, at det er nødvendigt med en ordentlig rådgivning af de borgere, der f.eks. kommer i klemme i forhold til at have gæld hos det offentlige, hvor der altså ikke er nogen bankrådgiver, der kan hjælpe dem, men hvor det er en offentlig pantefoged, de står over for, og som de har svært ved at kommunikere med og få sikret deres rettigheder, så de kan komme ud af deres gæld.
Line Barfod (EL), 2004-02-27:
Der er noget, jeg ikke forstår, vil jeg gerne sige til hr. Anders Samuelsen: Hvis jeg nu ser på Arbejdstilsynets hjemmeside, at et jernstøberi har fået en rød smiley, der peger nedad, hvordan er det så lige, jeg skal påvirke, at der kommer bedre arbejdsmiljø på det jernstøberi?
Eigil Andersen (SF), 2008-11-25:
Arbejdsgruppen skal desuden komme med forslag til en bedre og mere troværdig energimærkning af vinduer - den frivillige ordning var elendig og er trukket tilbage af branchen - og indsamle viden om de forskellige tilskudsordninger, der anvendes i f.eks. Tyskland og Østrig, m.v.
Lars Løkke Rasmussen (V), 1999-04-20:
og dermed jo i virkeligheden for hele Danmark, men det kan også blive et bureaukratisk omsvøbsdepartement, der i realiteten kommer til at tage tempoet af den positive udvikling, der ellers tegner sig på hovedstadsområdet med udsigten til ibrugtagningen af den nye faste forbindelse og etableringen af en sammenhængende Øresundsregion med 3 mio. indbyggere.
Thor Pedersen (V), 2005-12-08:
Hvis det er sådan, at et flertal i Folketinget uanset radikale synspunkter i øvrigt – og jeg kan se, at hr. Niels Helveg Petersen sidder og venter for at fortælle historie om Estrup eller noget lignende – virkelig ønsker, at jeg skal have ansvaret for de beløb, den enkelte kommune afsætter på de enkelte konti, hvad enten vi taler om hovedkonti eller underkonti, så vil jeg sige: Det vil jeg godt påtage mig.
Klaus Kjær (DF), 2000-04-27:
Jeg vil godt spørge hr. Flemming Hansen, om han ikke synes, det er uhensigtsmæssigt, at man begynder at detailregulere med hensyn til miljø, hvor meget brændstof sådan en bil bruger, hvor meget bilen vejer og fylder osv., før man har taget stilling til helt generelle spørgsmål om en afgiftsnedsættelse. Ville det ikke for hr. Flemming Hansen have været mere naturligt at bruge denne debat til først og fremmest at kræve en generel nedsættelse af registreringsafgiften og i den forbindelse foretage en differentieret udmåling af hensyn til miljøet?
Søren Espersen (DF), 2008-12-16:
Vi vidste således, at Saddam var en gangster, der havde kørt sit land i sænk, indhyllet sit land i et ufrit mørke, og vi vidste, at han havde foretaget etniske udrensninger af det kurdiske folk, havde udslettet hele landsbyer, og vi vidste, at han havde ladet det regne med missiler ned over israelerne og var parat til at gøre det igen.
Carl Andersen (LA), 2026-01-15:
Med den beskæftigelsesreform, som vi har indført, er ressourceforløbene også blevet afskaffet, og det vil alt andet lige gøre, at der for de mennesker, der åbenlyst ikke har en arbejdsevne, vil være en kortere vej fra den ydelse, de nu engang måtte være på, og så over på en førtidspension.
Torsten Schack Pedersen (V), 2013-05-21:
Vi synes, det handler om at skabe bedre vilkår for at handle med hinanden, bedre vilkår for, at varer, tjenester og kapital kan bevæge sig frit, og en finansiel transaktionsskat vil sådan set gøre mere skade end den gavn, som de håbefulde forslagsstillere forestiller sig.
Ulla Tørnæs (V), 2016-03-17:
Det, vi har gjort i forbindelse med lovforslaget her, er, at vi har skelet til, hvad man gør i Skatteministeriet, og vi læner os op ad Skatteministeriets definition af, hvad der er en landdistriktskommune, og det fremgår faktisk af bemærkningerne til lovforslaget, at det er den definition, vi holder os til.
Per Clausen (EL), 2012-01-27:
Jeg vil bare sige klart til regeringen, at vi i Enhedslisten da har en forventning om, at man ikke kobler beslutningerne om arealreservationer tidsmæssigt sammen med, at man indgår dårlige aftaler, hvor man giver indrømmelser på det område, der handler om, at man udsætter det med hensyn til de planlagte havvindmøller, der ligger i regeringens plan.
Orla Hav (S), 2022-04-28:
Jeg hæfter mig jo ved, at vi har haft en lind strøm af virksomheder, som har henvendt sig for at få kompensation for det ene og for det andet og for det tredje, men alligevel kan Vækstfonden fremvise en indtægt på 4,2 mia. kr.
Kristian Thulesen Dahl (DF), 2000-09-06:
Sandheden er - og det kan hr. Bendt Bendtsen lige så godt gå herop og sige at han har erkendt - at Danmark som land, som nation, som demokrati, som folkestyre ikke har nogen som helst indflydelse på, hvad Bodil Nyboe Andersen skal gøre i Den Europæiske Centralbank, hvis vi er medlemmer. Hun må ikke søge instrukser, hun må ikke modtage rådgivning, hun må ingenting i forhold til Danmark. Hun må kun agere som sig selv, og hun skal kun tjene fælleseuropæiske interesser.
Kristian Jensen (V), 2007-10-09:
Det er et spørgsmål om at indføre fraflytterbeskatning på betalingsrettigheder - det er også en sag, som er blevet rejst gennem udvalget, og hvor udvalgets medlemmer var interesserede i, at der blev taget lovgivningsinitiativer, lige så snart muligheden var der, og her er så muligheden - eller at vi får ændret reglerne for sambeskatning, sådan at vi sikrer, at der ikke er en potentiel mulighed for, at konkursregler i udlandet bruges til at inddrage underskud i dansk sambeskatning.
Kaare Dybvad Bek (S), 2021-10-28:
Derudover er der også det, som flere ordførere har bemærket i den debat, der har været om lovforslaget i pressen, nemlig at hvis man forestiller sig, at mit parti eller et andet parti skulle finde på i større skala at sætte et arbejde ind på at forhindre, at et andet parti bliver opstillet, vil det selvfølgelig betyde, at der kommer en meget voldsom reaktion, for det er ikke de metoder, vi bruger i Danmark.
Søren Søndergaard (EL), 1999-11-25:
Nu er der jo lige kommet nye papirer fra Udenrigsministeriet, hvor man skriver, at det ikke kan udelukkes, at indsmugling og besiddelse og uddeling af bogen »De Sataniske Vers« eller uddrag heraf vil blive vurderet som en religiøs forbrydelse, der kan bedømmes efter islamisk ret, henset til Ayatollah Khomeinis fatma mod bogen.
Karen Hækkerup (S), 2009-05-26:
Man har skåret ned på de opfølgende tiltag, de opfølgende samtaler, der eksempelvis er med mindreårige, hvor man tidligere har haft en ansat i kommunen, der har taget samtaler med udsatte børn for at finde ud af, hvad man kan gøre for at få de her børn til at komme ind på en bedre livsbane.
Jonas Dahl (SF), 2009-12-16:
Men det er også en overbetaling, som har kostet op imod 1 milliard skattekroner, og i stedet for kunne man have behandlet 7.000 psykiatriske patienter, som i dag står på venteliste, man kunne have givet genoptræning til de 10.000 mennesker, som i dag bliver sendt hjem fra sygehusene uden en ordentlig genoptræning.
Morten Messerschmidt (DF), 2006-03-30:
Der vil jeg sådan set bare høre, hvad det præcis er for nogle artikler i henholdsvis søjle 1- og søjle 3-traktaterne, fru Anne Grete Holmsgaard mener kunne have været formuleret anderledes, så vi ikke var havnet i den sump, vi er i nu, hvor vi altså får mindre indflydelse på lovgivningen her fra Folketingets side.
Anders Johansson (KF), 2018-11-22:
Jamen det, jeg siger, er, at hvis det overhovedet er muligt – og jeg er sikker på, at skatteministeren kan redegøre nærmere for de udfordringer, der kan ligge i forhold til EU's krav til ikrafttrædelse – så er det helt klart vores prioritet, at vi selvfølgelig først og fremmest skal tage hensyn til, at dansk erhvervsliv ikke får en de facto selskabsskattestigning ud af det her.
Line Barfod (EL), 2005-03-03:
Vi mener, at hvis der er tale om mennesker, som man alligevel vurderer ikke behøver at sidde i et fængsel, så kunne man lige så godt bruge muligheden for samfundstjeneste eller betinget dom med andre vilkår frem for at give dem en elektronisk fodlænke på, og vi er bange for, at man i vidt omfang vil bruge det til at have endnu flere mennesker under overvågning, end vi har i dag.
Ole Sohn (SF), 2012-01-26:
Men jeg vil godt lige sige til hr. Brian Mikkelsen, som var inde på spørgsmålet om det, der står i bemærkningerne om en urimelig byrde, at det er sådan, at Erhvervsstyrelsen efter lovforslaget skal foretage en vurdering af nettoomkostningerne ved varetagelse af forsyningspligten, med hensyn til om den udgør en urimelig byrde i forhold til den potentielle dækning af nettounderskuddet ved forsyningspligttjenesterne.
Ole Birk Olesen (LA), 2014-12-17:
Det kan godt være, at man gerne vil bruge nye penge på nye områder, men man går ud fra, at de gamle områder kan drives tilfredsstillende videre med det udgiftsniveau, som man i indeværende år har konstateret, og man udvider ikke bare bevidstløst udgifterne, uden sammenhæng med hvad tingene tidligere har vist sig at koste; det gør man i hvert fald ikke i rationelt drevne organisationer eller virksomheder.
Kristian Thulesen Dahl (DF), 2007-10-04:
Nu skal der jo i hvert fald nogen dokumentation til for at kunne lave sådan nogle velfærdsrettigheder, og efterfølgende skal der også føres nogen kontrol med, at kommunerne faktisk yder den service, de er forpligtet til, så hvordan ser fru Margrethe Vestager de velfærdsrettigheder, Socialdemokratiet har foreslået, i sammenhæng med den sætning i den vedtagelse, der er fremsat af både Det Radikale Venstre og Socialdemokratiet?
Jan Petersen (S), 1997-10-28:
Jeg kan i øvrigt føje til på et mere ikkestatistisk grundlag, at jeg bl.a. har rejst rundt og besøgt psykiatriske hospitaler i en anden egenskab end medlem af Arbejdsmarkedsudvalget, og jeg har lagt mærke til, at når man kommer ud i landets yderområder, bliver der for mange vakante stillinger på psykiatriområdet inden for sygeplejegerningen.
Kim Behnke (FRI), 2000-05-03:
Det lovforslag havde to elementer - det havde mange, men i den her forbindelse to væsentlige elementer - og det ene var, at den generelle tidsfrist blev sænket fra 50 til 30 år, men til gengæld skete der så desværre også det, at 50-års-fristen for visse sager blev forlænget til en 80-års-frist. På daværende tidspunkt var jeg sammen med SF's ordfører Gert Petersen med til at stille et ændringsforslag, men det blev altså desværre nedstemt i Folketinget, og så fik vi 80-års-fristen.
Pia Kjærsgaard (DF), 2019-12-05:
Samlet set er lovforslaget godt, og Dansk Folkeparti er også positivt indstillet til det videre arbejde i udvalget – selvfølgelig med de forslag til ændringer og forbedringer, som jeg har påpeget, og som jeg også allerede har hørt andre ordførere påpege.
Christian H. Hansen (DF), 2004-01-21:
Man kan jo konstatere, at der er lagt op til en stor liberalisering på visse områder, men også forenklinger, og lad mig sige det klart fra starten: Der er områder, hvor Dansk Folkeparti mener, at liberaliseringen går for vidt, men for at ministeren ikke skal få alt for meget sved på panden, vil jeg også sige, at der er positive tiltag i forslaget.
Birthe Skaarup (DF), 2000-05-12:
En af de ting, jeg godt vil påpege, er, at mange eksempler har været fremme om, at folk ved brug af Internet har fået patienter til at søge information om sådanne behandlingsformer i udlandet. Vi mener fra Dansk Folkepartis side, at såfremt der på nogen måde findes en effektiv og lindrende behandling over for alvorlige sygdomme - og det skal naturligvis være dokumenteret - så må der ændres signal her fra Folketinget og bevilges disse tilskud til behandling i udlandet.
Poul Nødgaard (DF), 2002-03-19:
Den vedtagelse, som Folketinget om et øjeblik står over for, er faktisk en meget, meget historisk beslutning, hvor man sammenlægger fem bornholmske kommuner og samtidig også inddrager amtskommunen, således at Bornholm kommer til at udgøre ét samlet hele i relation til det offentlige system.
Kristian Hegaard (RV), 2021-01-28:
Det er med stor beklagelse og i virkeligheden den største skandale i den her sag, at et borgerligt flertal blokerer for at undersøge den igennem tre et halvt år, og at det var nødvendigt, at der ligefrem skulle skifte et flertal, for at man overhovedet kunne undersøge sagen.
Helge Adam Møller (KF), 2007-01-31:
Men ud over at det er usædvanligt, kan jeg også nævne, at Danmarks Radio har udgivet sine egne interne etiske regler for, hvordan man skal optræde, og i punkt 20 – det er behandling af klager – anfører man udtrykkeligt, at hvis der indgives en klage over en medarbejder i Danmarks Radio, bør det aldrig være vedkommende, der selv besvarer klagen.
Karina Adsbøl (DF), 2020-12-18:
Der var her for nylig også den her artikel om en medarbejder på et nordjysk bosted, som var blevet tiltalt for at slå en udviklingshæmmet beboer – der havde simpelt hen været videooptagelse på sygehuset under indlæggelsen – og det er jo simpelt hen grotesk og fuldstændig vanvittigt.
Svend Auken (S), 2001-05-02:
Omvendt er vi jo heller ikke interesseret i, hvis der er, som fru Bodil Thrane beskriver det, vanskeligheder med at bruge et anlæg af andre grunde, men som lever op til vores tekniske og miljømæssige krav osv., at afskære danske virksomheder fra at kunne eksportere i den situation.
Victoria Velasquez (EL), 2024-04-23:
Det samme konkluderede Ydelseskommissionen i dens afrapportering, hvor den sammenligner forskellige ydelser med minimumsbudgetter, og konklusionen er, at mens man typisk på de højere ydelser får omkring eller lige over minimumsbudgettet, er der mange, som lever på lavere ydelser eller slet ikke gør det.
Jens Peter Vernersen (S), 2008-10-22:
Det drejer sig om et dårligt knæ, som forhindrer den pågældende i at udføre sit arbejde, og derfor bliver han af sin praktiserende læge henvist til et offentligt hospital og får brev om, at det altså ikke er muligt at fremsende et indkaldelsesbrev på nuværende tidspunkt: »Du vil hurtigst muligt modtage et indkaldelsesbrev med en tid til undersøgelse af dine knæ«.
Eva Kjer Hansen (V), 2007-01-16:
Derfor vil vi også følge op på, at evalueringen har vist, at der bør gøres en indsats for at forbedre kendskabet til reglernes formål og baggrund m.v. Vi vil simpelt hen prøve at følge op på de anbefalinger, der er i evalueringen om bl.a. en kommende revision af den gældende vejledning, og der få taget højde for nogle af tingene.
Torsten Gejl (ALT), 2017-04-28:
Men tror ordføreren ikke, der kunne være situationer, hvor en uddannelsesmæssig indsats før det, en læringsmæssig indsats eller en forberedende indsats kunne sikre, at endnu flere, som er meget uforberedt på det danske arbejdsmarked, måske også fik en chance for at komme med?
Per Clausen (EL), 2008-10-31:
Det synes jeg er et udmærket svar, som jo også giver mulighed for, kan man sige, at der måske kan komme nogle konkrete forbedringer ud af den debat, vi har i dag - også fordi de klare signaler herindefra om, at der faktisk vil være flertal for dele af vores forslag, måske kan lette hr. Thomas Adelskovs forhandlinger med regeringen.